Алматыда 10 жастағы ұл баланы зорламақ болған күдікті ұсталды
DATE: 16:37, 23 Сәуір 2024 | GMT +5
TITLE: Алматыда 10 жастағы ұл баланы зорламақ болған күдікті ұсталды
URL: https://kaz.inform.kz/news/almatida-10-zhastagi-ul-balani-zorlamak-bolgan-kudkt-ustaldi-3a43a0/
META: DATE: 16:37, 23 Сәуір 2024 | GMT +5
TOTAL WORDS: 142
AUTHOR(S):
TEXT: Анасының айтуынша, 10 жасар ұлы аулада достарымен отырған. Жандарына бір кісі келіп сөзге тарта бастаған. Бейтаныс адам қоқыс шығарысып жіберуге шақырыпты. «Маған үйден қоқыс шығаруға көмектесші», - деп баламды пәтерге дейін ертіп апарған. Үйге кіргізгеннен кейін «арқама массаж жасап берші» деп жердегі төсекке тартып массаж жасатқан. Сол кезде қолынан тартып, төсекке жатқызып іш киіміне қолын салып алған. Балам сол кезде бәрін түсініп қашып шыққан», - деп жазды анасы. Мұның барлығы тұрғын үй кешенінің бейнебақылау камерасына түсіп қалған. Кадрдан көмекке барған баланың сыртқа қарай қашып шыққанын көруге болады. Посмотреть эту публикацию в Instagram. Публикация от Kris P Brothers️️️. Алматы қалалық полиция департаменті күдіктінің ұсталғанын мәлімдеді. «Зорлау сипаттағы әрекеттерді жасау дерегі бойынша қылмыстық іс қозғалып, күдікті азамат ұсталды. Тиісті сараптамалық зерттеулер тағайындалды. Қылмыстық істің мән-жайы анықталып жатыр», - деп хабарлады ведомстводан. Бұған дейін Алматыда 13 жастағы қызды зорлады деген күдіктінің ұсталғаны туралы жазған едік
